b'\n_START_ARTICLE_\nSandro Bazadze\n_START_SECTION_\nCarier\xc4\x83\n_START_PARAGRAPH_\nPrimul sport pe care l-a practicat a fost fotbalul. S-a apucat de scrim\xc4\x83 sub \xc3\xaendrumarea tat\xc4\x83lui s\xc4\x83u, Merab, care este \xc3\xaen prezent antrenorul lotului na\xc8\x9bional de sabie masculin. Fratele s\xc4\x83u mai mare, Beka, este \xc8\x99i un sabrer._NEWLINE_\xc3\x8en sezonul 2012\xe2\x80\x932013 a devenit primul campion european din istoria scrimei georgiene, cucerind titlul la categoria de juniori. A ajuns \xc3\xaen sferturi de final\xc4\x83 la Universiada de var\xc4\x83 din 2013 \xc8\x99i s-a clasat pe locul doi al clasamentului general de Cupa Mondial\xc4\x83 la categoria de v\xc3\xa2rst\xc4\x83. A cucerit medalia de aur la Campionatul European pentru tineret din 2014, \xe2\x80\x9eacas\xc4\x83\xe2\x80\x9d la Tbilisi, dup\xc4\x83 ce l-a \xc3\xaenvins \xc3\xaen final\xc4\x83 pe rusul Aleksandr Tru\xc8\x99akov. La proba pe echipe, Georgia s-a clasat pe locul doi dup\xc4\x83 Belarusul._NEWLINE_\xc3\x8en sezonul 2015\xe2\x80\x932016 a c\xc3\xa2\xc8\x99tigat turneul satelit de la Istanbul. \xc3\x8en aprilie 2016 s-a calificat pentru Jocurile Olimpice de var\xc4\x83 din 2016 prin turneul preolimpic de la Praga. Va fi cel de-al doilea scrimer olimpic georgian dup\xc4\x83 Arhil Lortkipanidze la edi\xc8\x9bia din 1996 de la Atlanta. C\xc3\xa2teva s\xc4\x83pt\xc4\x83m\xc3\xa2ni mai t\xc3\xa2rziu, el \xc8\x99i-a repetat performan\xc8\x9ba de la Tbilisi la Campionatul European pentru tineret din 2016 de la Plovdiv. \xc3\x8en luna mai a c\xc3\xa2\xc8\x99tigat prima sa medalia la o mare competi\xc8\x9bie la seniori cu argintul la etapa de Cupa Mondial\xc4\x83 de la Madrid._NEWLINE_Studiaz\xc4\x83 la Universitatea Tehnic\xc4\x83 Georgian\xc4\x83 din Tbilisi.'